Document ID: /roh_data/filtered/fineweb-2-filterrobots_roh.jsonl.gz/25485

Las autoritads n’han betg lubì ina ruta tras il center da la citad, mabain ina ruta alternativa fin tar la sedia principala da Syngenta, in dals gronds producents da pesticids dal mund.
Ils demonstrants han tranter auter protestà cunter ils tissis en ils pesticids, la tecnologia da gens, patentas sin semenza e la logica da profit tar la producziun da vivonda.
La manifestaziun è gia la quarta a Basilea e vegn purtada quest onn da radund 60 organisaziuns e partidas. Era en la Svizra franzosa a Morges hai dà ina sumeglianta manifestaziun.
RR novitads 16:00